Kaunatavos Dievo Apvaizdos bažnyčia

Kaunatavos Dievo Apvaizdos bažnyčia – bažnyčia, stovinti Kaunatavos kaime, prie kelio 194 Užventis–Tryškiai–Viekšniai , dešiniajame Virvytės slėnio krante. Tituluojama Dievo Apvaizdos vardu. Istorija Pirmoji bažnyčia pastatyta 1794 m., antroji – 1843 m. Už dalyvavimą 1863 m. sukilime konfiskuotas K. Stanevičiaus Kaunatavos dvaras. Kadangi kunigą išlaikė dvaras, tai nelikus jo nuo 1866 m. bažnyčia neveikė. Bažnyčios liturginius reikmenis perėmė Luokės klebonas ir perdavė Ubiškės bažnyčiai. Atkeldinti rusai 1871 m. prašė bažnyčią perduoti stačiatikiams. Kauno gubernatorius Michailas Obolenskis nesutiko ir 1872 m. įsakė nugriauti (įsakymas neįvykdytas). 1879 m. leista bažnyčią remontuoti ir joje laikyti pamaldas (remontas kainavo 1000 rublių). 1893 m. bažnyčia parduota iš varžytinių už 81 rublį ir nugriauta. 1924 m. pastatyta dabartinė mūrinė bažnyčia veikė filijos teisėmis. Architektūra Bažnyčia stačiakampio plano, dvibokštė, su apside. Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 431 Nuorodos Vyskupijos informacija